_:na75812f499004deda7a16da6113eb68axb0
<http://schema.org/articleBody>
"Odgovorno postupajte s traktorima, apel je kojeg je policija uputila nakon nesvakidašnjeg događaja koji se odigrao u dvorištu poljoprivrednika sa šireg područja Suhopolja. Kako jednostavno opisati što se dogodilo, priznajemo, nismo znali i mi pa smo se poslužili naslovom kojeg je u izvješću navela Policijska uprava virovitičko-podravska. Dakle, u nedjelju, 2. kolovoza, 64-godišnjak je pod utjecajem alkohola od 1,93 g/kg u svom dvorištu, u namjeri da stavi u pogon traktor, kroz otvorena vrata okrenuo ključ za pokretanje motora, a da se prije toga nije uvjerio da je poluga ručice mjenjača u brzini. Stroj se upalio i odmah pokrenuo, 64-godišnjak pao na tlo te mu je zadnji lijevi kotač prešao preko noge. \"Traktor je nastavio nekontroliranu vožnju pa udario u dvorišnu ogradu koju je savinuo i polomio metalni stup, da bi na travnatoj površini ispred ograde oštetio osobni automobil. Nastavio je potom kretanje preko odvodnog kanala te ušao u neograđeno dvorište, udario u betonski temelj od bunara kojeg nije oštetio već se odbio i nastavio vožnju pa se prednjim dijelom zabio u betonsku ogradu vlasništvo 84-godišnjakinje i napokon zaustavio\", stoji u nevjerojatnom izvješću.   Traktorom i pod utjecajem alkohola sletio u provaliju Neoprezni poljoprivrednik je prevezen u Opću bolnicu Virovitica, utvrđene su mu ozljede, ali je izvan životne opasnosti. Slijedi izvješće Općinskom državnom odvjetništvu Virovitica. \"U cilju izbjegavanja ovakvih i sličnih nemilih događaja upućuju se građani na odgovorno postupanje s vozilima, da ih ne ostavljaju neosigurana bez nadzora i prilikom korištenja poduzmu sve mjere sigurnosti te njima upravljaju na propisan način u svakoj prilici\", zaključila je policija. "
<https://www.agroklub.com/poljoprivredne-vijesti/pregazio-ga-traktor-u-vlastitom-dvoristu/61948/>